Levodopa

Levodopa ehk L-DOPA on aminohappe 3,4-dihüdroksüfenüülalaniini vasakukäeline vorm (L-3,4-dihüdroksüfenüülalaniin). See on valkude koosseisu mittekuuluv α-aminohape, mis moodustub inimese organismis ensüüm türosiinhüdroksülaasi abil türosiinist: aromaatsesse jääki tuuakse veel üks hüdroksüülrühm. Levodopa on looduslikult esinev aminohape. Tema ülesanne taimedes pole päris selge, katsete põhjal seostatakse teda taimedes leiduva ensüümiga polyphenol oxidase (EC 1.14.18.1.) (immuunvastusega), nii näiteks on nakatunud banaani lehtede L-DOPA sisaldus tunduvalt suurem. Levodopat leidub looduslikult osades taimedes ja nende seemnetes (erinevates taimeosades erineval hulgal) ja mikroorganismides: Alysicaprus rugosus purpur-sämplehik Bauhinia purpurea Bauhinia racemosa saabelkanavaalia Canavalia ensiformis (seeme: saabeluba) mõõkkanavaalia Canavalia gladiata (seeme: mõõkuba) Cassia floribunda Cassia hirsuta kokobolo dalbergia Dalbergia retusa Glycine wightii hulgalehine lupiin (hulgalehine hundiuba) Lupinus polyphyllus Mucuna andreana Mucuna aterrima Mucuna birdwoodiana Mucuna holtonii Mucuna cochinchinensis Mucuna gigantea Mucuna monosperma Mucuna deeringiana Mucuna mutisiana bengali rasvauba Mucuna pruriens Mucuna sloanei kõrvetav rasvauba Mucuna urens Mucuna utilis terav paloverde Parkinsonia aculeata Phanera vahlii Pileostigma malabarica Prosophis chilensis Teramnus labialis põlduba Vicia faba muti-hiirehernes Vicia narbonensis Vigna aconitifolia harilik vigna (harilik lehmahernes), Vigna unguiculata (L.) Walp. (seeme: silmuba) Vigna vexillata jt. Levodopat kasutatakse tööstuslike preparaatidena toidulisandites, mille allikateks on bengali rasvaoad ja põldoad. Levodopa on bioloogiliselt tähtsate ainete, nagu dopamiini, noradrenaliini, adrenaliini ja melaniini valmistamise lähteaine ja vahesaadus. Et ta, väikse molekulina, suudab läbida hematoentsefaalse barjääri, on tal mitmeid rakendusvaldkondi. Teda manustatakse näiteks parkinsonismi ravis koos ühega kahest dekarboksülaasi inhibiitorist (karbidopa või benserasiid). Viimane takistab levodopa enneaegset lagunemist dopamiiniks. Suu kaudi manustatud levodopast ligi 99% metaboliseeritakse ensümaatiliselt maksa ja teiste rakkude poolt ja ligi 1% läbib vere-ajubarjääri. Pärast hematoentsefaalse barjääri läbimist muutub levodopa dopamiiniks, mis avaldabki soovitud farmakoloogilist toimet. Seega toimib levodopa eelravimina. Et levodopa kutsub Parkinsoni tõve haigetel pikaajalisel tarvitamisel esile kõrvaltoimeid, püütakse tänapäeval eriti nooremate patsientide puhul levodopa manustamist edasi lükata ning kasutada ravis dopamiini agonisti. Levodopat kasutatakse sageli ka rahutute jalgade sündroomi ravis. Levodopat kasutatakse parkinsonismi, nii idiopaatilise, postentsefaliitilise kui ka sümptomaatilise parkinsonismi ravis. Mängufilmis "Awakenings" (1990) näidatakse ühele Oliver Sacksi raamatule tuginedes levodopa lühiajalist raviefekti letargilise entsefaliidi korral. Levodopa tõi arstimina turule 1973 Hoffmann-La Roche Madopari nime all (ravimi tootenimi). Dopamiini eelastet levodopat toodetakse ka retseptiravimitena, mille geneerilise nimetus on levodopa. Eestis kehtivas ravimite klassifikatsioonis on levodopat sisaldavad ravimid klassifitseeritud anatoomilise tasandi N-närvisüsteem alarühma kui dopaminergiline aine (N04B) dopa ja selle derivaadid. ATC-koodidega: N04BA01 levodopa N04BA03 levodopa + karbidopa + entakapoon N04BA80 levodopa + benserasiid N04BA81 levodopa + karbidopa. Loomadele manustatav levodopa liigitatakse veterinaarravimitena ATCvet-kood- QN04BA01. Levodopat sisaldavate ravimite toimemehhanismid pole seni päris selged, kuna kindlat neuroprotektiivset toimet pole praeguseks tõestatud. Nii näiteks suureneb pärast levodopa manustamist nii katseloomadel kui ka inimestel uriini dopamiinisisaldus ja laborirottidel dopamiini kontsentratsioon südames ja ajutüves. Inimestel võib pärast levodopa kasutamist suureneda seerumi kasvuhormooni (GH) sisaldus. Samuti pole selged kõrvaltoimete tekkimise täpsed mehhanismid, näiteks levodopa pikemaajalise tarvitamise järel (1–2 aasta, mõne allika järgi 4–6 aasta jooksul) tekkinud düskineesia (sundliigutused) (levodopa indutseeritud düskineesia LID). Medikamendi turuloleku jooksul (olenevalt ravimi tootenimest ja ravimi koostisest) on patsiendid teatanud mitmesugustest kõrvaltoimetest: vere- ja lümfisüsteemi häired; ainevahetus- ja toitumishäired; psühhiaatrilised häired; närvisüsteemi häired; südame häired; vaskulaarsed häired; seedetrakti häired; naha ja nahaaluskoe kahjustused. Levinumad kõrvaltoimed on toimelõputaju, on-off-fluktuatsioonid, düskineesiad ja düstooniad. Levodopa pikemaajalisel kasutamisel võivad tekkida ka mittemotoorsed häired, nagu depressioon, hirm, ärevus, väsimus, nõrkustunne, ärrituvus, hallutsinatsioonid, higistamishood, urineerimis- ja pärasoolehäired jm. Levodopa liigitatakse nende ravimite hulka mille kasutamise järsk katkestamine ei ole ohutu – levodopa ravimite tarvitamise lõpetamine võib põhjustada maliigset neuroleptilist sündroomi. Andmed levodopa koostoime kohta B6-vitamiini preparaatidega on varieeruvad. Mõne allika järgi väheneb B6-vitamiini toimel manustatud levodopa toime,teiste allikate järgi vajab levodopa soovitud toime saavutamiseks nimetatud vitamiini kofaktorina. Levodopa puudumine toob kaasa albinismi. Levodopa puudumist seostatakse inimestel ka parkinsonismiga. Rannakarpidel kuulub see aine ühe põhikoostisosana liimainesse, millega nad kleepuvad kõvale pinnale. Levodopa suurendab valguahela koosseisus olles oma hüdroksüülrühmadega hüdrofiilsust. Nõnda omandab merevette eritatav liimaine parema adhesioonivõime aluse pinnale. Dopa eraldas Fritz Hoffmanni aias kasvavatest põldubadest esimesena 1913. aastal Hoffmann-La Roche's töötav biokeemik Marcus Guggenheim. 1937. aastal eraldati levodopa bengali rasvaubadest (Mucuna pruriens). 2001. aastal sai William Standish Knowles, kes töötas tol ajal Monsantos, Nobeli keemiaauhinna L-DOPA tööndusliku sünteesimise eest. levodopa psühhoos levodopa sõltuvus P.K.Ingle,L-Dopa bearing plants, Natural Product Radiance Vol 2(3), May-June 2003, Veebiversioon (vaadatud 14.02.2014) (inglise keeles) Production of L-DOPA bu banana leaf polyphenol oxidase, 1992, Veebiversioon (vaadatud 14.02.2014) (inglise keeles) RAVIMI OMADUSTE KOKKUVÕTE[alaline kõdulink], Veebiversioon (vaadatud 14.03.2014) MADOPAR, Veebiversioon (vaadatud 14.03.2014) (inglise keeles) [1] Veebiversioon (vaadatud 13.03.2014) (inglise keeles) Lily C. Tang; George C. Cotzias, MD, Modification of the Actions of Some Neuroactive Drugs by Growth Hormone, Arch Neurol. 1976;33(2):131–134. doi:10.1001/archneur.1976.00500020059009, Veebiversioon (vaadatud 14.03.2014) (inglise keeles) Iderberg H, Francardo V, Pioli EY. Animal models of L-DOPA-induced dyskinesia: an update on the current options, Neuroscience. 2012 Jun 1;211:13–27. doi: 10.1016/j.neuroscience.2012.03.023. Epub 2012 Mar 21, Veebiversioon (vaadatud 14.03.2014) (inglise keeles) Thomas Carlsson, Christian Winkler, Corinna Burger, Nicholas Muzyczka, Ronald J. Mandel, Angela Cenci, Anders Björklund, Deniz Kirik, Reversal of dyskinesias in an animal model of Parkinson’s disease by continuous L-DOPA delivery using rAAV vectors, doi:10.1093/brain/awh374 Brain (2005), 128, 559–569,Veebiversioon (vaadatud 14.03.2014) (inglise keeles) SPC-d ja PIL-id[alaline kõdulink] "Eakate farmakoteraapia", Kirjastus Medicina, lk 310 – 311, 2012, ISBN 978 9949 9194 2 0 "Eakate farmakoteraapia", Kirjastus Medicina, lk 39, 2012, ISBN 978 9949 9194 2 0 Possible Interactions with: Vitamin B6 (Pyridoxine), Veebiversioon (vaadatud 14.03.2014) (inglise keeles) L-Dopa discoery story, Veebiversioon (vaadatud 14.03.2014) (inglise keeles) P.K.Ingle,L-Dopa bearing plants, Natural Product Radiance Vol 2(3), May-June 2003, Veebiversioon (vaadatud 14.03.2014) (inglise keeles) Knowles, William S. (1983),"Asymmetric hydrogenation"., doi:10.1056/NEJM196907312810518. PMID 5791298 Accounts of Chemical Research 16 (3): 106, Veebiversioon (vaadatud 14.03.2014) (inglise keeles) Catalytic asymmetric synthesis, Advanced information on the Nobel Prize in Chemistry 2001, Veebiversioon (vaadatud 14.03.2014) (inglise keeles) Levodopa, Veebiversioon (vaadatud 15.03.2014) (inglise keeles) Selles artiklis on kasutatud ingliskeelset artiklit en:L-DOPA seisuga 15.03.2014.